
Uhvati mamu i tatu za ruku,
iskru u oko, osmijeh na lice!
Neki nas zlatni konci vuku
ovih dana do Podgorice.
Lutke su spremne. Djeca se dive.
I strašni vuk, i žuto pače,
čekaju glumce da ih ožive
na daskama što život znače.
Lutka i glumac, lutka i dijete
na svako mjesto mogu da slete.
Cijela se Podgorica veselo talasa
od pozorišta i dječjeg glasa.

Uhvati mamu i tatu za ruku,
krila na noge, tačke na lice.
Neki nas zlatni konci vuku
ovih dana do Podgorice.
Lutke su spremne. Djeca se dive.
I car, i magarac, što njače.
Čekaju glumce da ih ožive
rukama koje život znače.
Lutka i glumac, lutka i dijete
na svako mjesto mogu da slete.
Cijela se Podgorica veselo talasa
od pozorišta i dječjeg glasa.

